A Rolurile profeților în Noul Testament
· În Noul Testament, profeția este prezentată ca un dar al Duhului Sfânt, care a fost revărsat din belșug (Rom. 12:6). Într-o singură biserică puteau fi atât de mulți profeți, încât trebuiau să vorbească pe rând (1 Cor. 14:29-31).
· Ce roluri îndeplineau acești profeți? (Apoc. 19:10; 1:1; Ef. 4:11-12; 1 Cor. 14:3; Fapte 15:32).
· Să mărturisească despre Isus. Misiunea lor principală era să îndrume oamenii spre Isus
· Să vestească viitorul. Descopereau evenimente care se întindeau chiar până în zilele noastre
· Să zidească. Să clădească o biserică puternică, în stare să reziste atacurilor vrăjmașului
· Să îndemne. Să dea pe față păcatul, pentru ca oamenii să se poată pocăi
· Să mângâie. Iuda și Sila au fost trimiși la biserici tocmai cu acest scop
B Profeții Noului Testament:
· Isus, Profetul vestit.
· Isus a fost considerat profet de contemporanii Săi (Mat. 21:11; Mar. 6:15; Luca 7:16; Ioan 6:14). El Însuși Și-a atribuit acest titlu (Mar. 6:4; Luca 13:33).
· Petru a precizat că Isus era Profetul/Mesia vestit de Moise și de ceilalți profeți (Deut. 18:15; Fapte 3:18-26).
· Dar Isus nu a scris Cuvântul lui Dumnezeu, ci El este CUVÂNTUL (Ioan 1:1). Nu este doar o lumină „care strălucește într-un loc întunecos”, așa cum au fost ceilalți profeți, ci El este LUMINA (2 Pet. 1:19; Ioan 1:9; 8:12).
· Lucrarea Sa depășește lucrarea oricărui profet. Isus este singurul care ne poate oferi tuturor viața veșnică, în virtutea vieții, morții și învierii Sale.
· Apostolii și profeții.
· Apostolii și profeții Noului Testament au trăsături comune:
(1) Sunt oameni trimiși de Dumnezeu (Luca 11:49)
(2) Primesc daruri pentru a conduce biserica (1 Cor. 12:28-29; Ef. 4:11-12)
(3) Sunt temelia bisericii (Ef. 2:20)
(4) Primesc descoperiri (Ef. 3:5)
(5) Se bucură de dreptate (Apoc. 18:20)
· Când sunt menționați împreună, apostolii îi preced pe profeți (cu excepția textului din Luca 11:49). Petru îi pune pe apostoli pe același plan cu profeții din vechime (2 Pet. 3:2).
· Apostolii au fost însărcinați în mod special de Isus Însuși să fie martori ai învierii (Fapte 10:40-41).
· Noul Testament menționează mai mulți profeți, unii dintre ei pe nume: Barnaba (apostol), Simon, Luciu, Manaen, Saul (apostol), Iuda, Sila și Agab (Fapte 11:27; 13:1; 15:32; 19:6-7; 21:10).
· Proorocițele.
· Singura proorociță menționată pe nume în Noul Testament este Ana, care „vorbea despre Prunc [Isus] tuturor celor ce așteptau mântuirea Ierusalimului” (Luca 2:36-38).
· De asemenea, au primit darul profeției cele patru fiice ale lui Filip, evanghelistul (Fapte 21:8-9).
· În plus, profeția este menționată ca un dar obișnuit, atât la femei, cât și la bărbați (1 Cor. 11:4-5).
· Ioel a vestit dinainte că Duhul Sfânt avea să lucreze astfel încât fiii, fiicele, bătrânii, tinerii, robii și roabele să proorocească (Ioel 2:28-29).
· Colaboratorii lui Pavel.
· Pe lângă apostoli, profeți și proorocițe, sunt menționați și câțiva ajutoare ai lui Pavel care, asemenea lui Sila și Barnaba, aveau darul profeției:
(1) TIMOTEI: Chemarea lui la slujire a fost profețită (1 Tim. 1:18). A fost coautor, împreună cu Pavel, al epistolelor: 2 Corinteni (2 Cor. 1:1); Filipeni (Filip. 1:1); Coloseni (Col. 1:1); 1 Tesaloniceni (1 Tes. 1:1); 2 Tesaloniceni (2 Tes. 1:1) și Filimon (Filim. 1:1).
(2) TIT: A îndeplinit mai multe roluri de profet, precum zidirea (2 Cor. 8:6), îndemnul (Tit 2:6, 9, 15) și mângâierea (2 Cor. 7:13)
· Profeții mincinoși.
· Isus a avertizat că se vor ridica profeți mincinoși, pe care i-a numit „lupi răpitori” (Mat. 24:24; 7:15). Chiar în biserica primară au început deja să apară acești profeți mincinoși (1 Ioan 4:1).
· Pavel i-a avertizat pe prezbiterii din Efes că dintre ei se vor ridica „lupi răpitori” (Fapte 20:29). Pe corinteni i-a avertizat cu privire la existența „apostolilor mincinoși” (2 Cor. 11:13).
· Profeția adevărată este în armonie cu Cuvântul lui Dumnezeu, Îl arată pe Hristos și zidește biserica, în timp ce profeții mincinoși promovează învățături care dezbină și interesul propriu.
· Noi, credincioșii, suntem chemați să-i cercetăm pe profeți și să ne asigurăm că toate soliile lor sunt în acord cu Scriptura și centrate pe Hristos.
· Singura noastră apărare împotriva profeților mincinoși (și a puterilor rele care îi conduc) este să ne îmbrăcăm cu armura pe care ne-a pus-o Dumnezeu la dispoziție (Ef. 6:10-18).

ANEXĂ: AXELE LUCRĂRII LUI ELLEN G. WHITE
Lucrarea lui Ellen G. White avea două axe fundamentale: să-i aducă pe oameni la Isus și să le îndrepte atenția spre Biblie.
PRIMA AXĂ: ISUS
După conferința din 1888, întrebată despre temele discutate, ea a răspuns: „În ultimii 45 de ani am prezentat farmecul fără egal al lui Hristos” (Sermons and Talks, vol. 1, p. 116).
A DOUA AXĂ: BIBLIA
Ellen nu a pretins niciodată că scrierile ei ar avea o valoare mai mare decât Biblia, ci a îndemnat întotdeauna ca ele să fie verificate prin aceasta. Ca mesageră a Domnului, ea se considera o „lumină mai mică” ce îi călăuzea pe oameni spre „lumina mai mare”, Biblia (Solii alese, vol. 3, p. 34).
